Vinnueftirlitið kynnti nýja reglugerð; Aðgerðir gegn einelti á vinnustað | Fréttir | Vinnueftirlitið
Vinnueftirlitið kynnti nýja reglugerð; Aðgerðir gegn einelti á vinnustað
Reglugerðin var kynnt á morgunverðarfundi miðvikudaginn 8. desember s.l. og tekur hún gildi 20. des. n.k. eftir birtingu hennar í Stjórnartíðindum. Sjá reglur nr. 1000/2004 um aðgerðir gegn einelti á vinnustað
Markmiðið með reglugerðinni er að innan vinnustaða verði stuðlað að forvörnum og aðgerðum gegn einelti á vinnustöðum.
Vinnuverndarlögin, Lög nr. 46/1980, um aðbúnað, hollustuhætti og öryggi á vinnustöðum voru endurskoðuð árið 2003, en þá kom inn ákvæði í V. kafla um framkvæmd vinnu, 38. gr. að félagsmálaráðherra ætti að setja nánari reglur, að fenginni umsögn stjórnar Vinnueftirlitsins, um aðgerðir gegn einelti á vinnustöðum.
Litið hefur verið svo á að andlegt og félagslegt vinnuumhverfi fallið undir markmið vinnuverndarlaganna. Með setningu reglugerðar þessari um aðgerðir gegn einelti á vinnustöðum er verið að leggja áherslu á að innan vinnustaðanna verði stuðlað að forvörnum gegn einelti og ótilhlýðilegri háttsemi.
Í reglugerðinni kemur m.a. fram að atvinnurekandi skal skipuleggja vinnu þannig að dregið sé úr hættu á að þær aðstæður skapist í vinnuumhverfi, sem leitt geti til eineltis eða annarrar ótilhlýðilegrar háttsemi. Orsakir eineltis geta verið margvíslegar en skipulag og framkvæmd vinnu getur átt stóran þátt í að skapa aðstæður þar sem einelti getur þróast.
Á morgunverðarfundinum var einnig kynnt rannsókn um einelti á vinnustað, vinnuskipulag og líðan starfsmanna sem nýlega var birt í Læknablaðinu. Kynntur var nýútkominn bækling um einelti og kynferðislega áreitni á vinnustöðum, forvarnir og viðbrögð. Einnig var kynnt annað efni um sálfélagslega áhættuþætti sem er að finna á heimsíðu Vinnueftirlitsins undir útgáfa.